ครม.เห็นชอบร่าง พ.ร.บ.อาหาร ปรับให้ทันสมัยเพิ่มโทษเอาผิดหนักอาหารไม่บริสุทธิ์ โฆษณาเกินจริง
ครม.เห็นชอบร่าง พ.ร.บ.อาหาร ปรับให้ทันสมัยเพิ่มโทษเอาผิดหนักอาหารไม่บริสุทธิ์ โฆษณาเกินจริง นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่าคณะรัฐมนตรีเห็นชอบร่างพระราชบัญญัติ อาหาร ฉบับที่ พ.ศ.... แก้ไขปรับปรุงฉบับเดิมที่ใช้มากว่า 40 ปี ให้มีความทันสมัยและครอบคลุมและดูแลประโยชน์ของประชาชนผู้บริโภคมากยิ่งขึ้น โดยมีการแก้ไขเนื้อหาสำคัญคือ การให้อำนาจองค์การอาหารและยา(อย.)มีอำนาจมอบหมายผู้เชี่ยวชาญทั้งในและต่างประเทศ เข้าตรวจสอบและออกใบอนุญาตแทนเจ้าหน้าที่ ผู้ประกอบการสามารถผลิตเพื่อส่งออกตามมาตราฐานการผลิตของประเทศนั้นๆโดยมีการขออนุญาตเป็นกรณีไป ให้อำนาจรัฐมนตรีว่าการกระทรวงสาธารณสุข กำหนดเกณฑ์ ข้อกำหนดโทษตามที่กฎหมายกำหนด การกำหนดโทษอาหารไม่บริสุทธิ์ อาทิ กาแฟที่ผสมยาลดน้ำหนัก หรือตัวยาที่ทำให้ขาว มีโทษจำคุก 5 ปี ปรับ 500,000 บาท หรือทั้งจำทั้งปรับ การโฆษณาเกินจริง ที่รวมไปถึงการให้ผู้บริโภคอวดอ้างสรรพคุณเกินจริง จำคุก 3 ปี ปรับ 300,000 บาท หรือทั้งจำทั้งปรับ